ai4bharat/Pralekha huggingface dataset:
امور داخلہ کی وزارت
کابینہ نے کولیشن فار ڈیزاسٹر ریسیلینٹ انفراسٹرکچر  کو ایک ’بین الاقوامی تنظیم ‘ کے طور پر درجہ بندی کرنے اور سی ڈی آر آئی کے ساتھ ہیڈ کوارٹر معاہدے  پر دستخط کرنے کی منظوری دی تاکہ اسے اقوام متحدہ کے  ایکٹ، 1947 کے تحت استثنیٰ اور استحقاق فراہم کیا جا سکے
وزیر اعظم جناب نریندر مودی کی صدارت میں مرکزی کابینہ نے کولیشن فار ڈیزاسٹر ریسیلینٹ انفراسٹرکچر  کو ایک ’بین الاقوامی تنظیم ‘ کے طور پر درجہ بندی کرنے اور سی ڈی آر آئی کے ساتھ ہیڈ کوارٹر معاہدے  پر دستخط کرنے کی منظوری دے دی ہے تاکہ اسے اقوام متحدہ  ایکٹ، 1947 کے تحت مطلوبہ چھوٹ، استثنیٰ اور مراعات دی جا سکیں ۔
سی ڈی آر آئی کے ساتھ ایچ کیو اے پر دستخط کرنے سے سی ڈی آر آئی کو ایک ’بین الاقوامی تنظیم ‘کے طور پر درجہ بندی کرنے اور اقوام متحدہ  ایکٹ ، 1947 کے سیکشن 3 کے تحت مطلوبہ چھوٹ، استثنیٰ اور مراعات دینے سے یہ بین الاقوامی سطح پر ایک قانونی ادارہ بن جائے گا اور اسے بین الاقوامی سطح پر موثر طور پر کارروائی کرنے کی آزادی حاصل ہو گی ۔ یہ سی ڈی آر آئی کی مندرجہ ذیل میں مدد کرے گا :
- دوسرے ملکوں میں ، خاص طور پر جو آفات کے خطرے سے دوچار ہیں اور/یا آفات کے بعد بحالی کے لئے امداد کی ضرورت ہے ، ایسے ملکوں میں ماہرین کی تعیناتی یا دیگر ممبر ملکوں سے ماہرین کو اسی مقصد کے لئے بھارت لانا ؛
- سی ڈی آر آئی کی سرگرمیوں کے لئے عالمی سطح پر فنڈ مختص کرنا اور رکن مملکوں سے تعاون حاصل کرنا؛
- ملکوں کو ، ان کی تباہی اور آب و ہوا میں تبدیلی کے خطرات اور وسائل کی بنیاد پر قابل برداشت انفراسٹرکچر تیار کرنے میں مدد کرنے کے لئے تکنیکی مہارت فراہم کرنا؛
- خطرات کے مناسب بندوبست اپنانے اور مضبوط بنیادی ڈھانچے کے لئے حکمت عملی اپنانے میں ملکوں کو امداد فراہم کرنا ؛
- پائیدار ترقی کے اہداف  ، پیرس موسمیاتی معاہدے اور ڈیزاسٹر رسک کم کرنے کے لئے سینڈئی فریم ورک کو مدنظر رکھتے ہوئے، موجودہ اور مستقبل کے بنیادی ڈھانچے کی تباہی اور آب و ہوا کو لچکدار بنانے کے لئے اپنے نظام کو اپ گریڈ کرنے میں رکن ممالک کو ہر ممکن مدد فراہم کرنا؛
- ملک میں آفات میں قائم رہنے والے بنیادی ڈھانچے کو فروغ دینے کے لئے بین الاقوامی تعلقات کا فائدہ اٹھانا؛ اور
- بھارتی سائنسی اور تکنیکی اداروں کے ساتھ ساتھ انفراسٹرکچر ڈیولپرز کو عالمی ماہرین کے ساتھ بات چیت کے مواقع فراہم کرنا۔ اس سے سرکاری اور نجی دونوں شعبوں میں تباہی سے بچنے والے بنیادی ڈھانچے کی ترقی میں مدد کرنے کے لئے ہماری اپنی صلاحیتوں اور نظاموں کو بہتر بنانے میں مدد ملے گی ۔
قیام کے بعد سے 31 ممالک، 6 بین الاقوامی تنظیمیں اور 2 نجی شعبے کی تنظیمیں سی ڈی آر آئی کے اراکین کے طور پر شامل ہو چکی ہیں۔ سی ڈی آر آئی اقتصادی طور پر سرکردہ ممالک، ترقی پذیر ممالک اور موسمیاتی تبدیلیوں اور آفات سے زیادہ خطرے سے دوچار ممالک کو راغب کرکے اپنی رکنیت میں مسلسل اضافہ کر رہی ہے ۔
وقت گزرنے کے ساتھ ساتھ، تنظیموں/فریقین کا ایک نیٹ ورک تیار کیا جائے گا تاکہ نہ صرف بھارت میں بلکہ دیگر شریک ممالک میں بھی تباہی سے بچنے والے بنیادی ڈھانچے کو فروغ دیا جا سکے۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7034
(Visitor Counter : 104
وزیراعظم کا دفتر
وزیر اعظم کی امیر قطر سے ٹیلیفون پر بات چیت
نئی دہلی،02/مارچ امیر قطر شیخ تمیم بن احمد بن خلیفہ الثانی نےآج ٹیلیفون پر وزیر اعظم جناب نریندر مودی سے بات چیت کی۔
وزیر اعظم نے کہا کہ ہندوستان قطر کے ساتھ اپنے تعلقات کو مزید مضبوط کرنے کو بہت زیادہ اہمیت دیتا ہے۔ قطر ہمارا قریبی دوست ہے اور ہمارا توسیع شدہ پڑوسی ہے۔ انھوں نے خصوصی طور پر حال ہی کے برسوں میں دو طرفہ تعلقات کو تیزی سے مضبوط کرنے میں قیادت اور رہنمائی کرنے کے لیے عزت مآب امیر قطر کا شکریہ ادا کیا۔
دونوں لیڈروں نے علاقائی صورت حال پر بات چیت کی۔ وزیر اعظم مودی نے اس بات پر زور دیا کہ علاقے میں اور اُس سے باہر دہشت گردی امن وسلامتی کے لیے ایک گمبھیر خطرہ بنی ہوئی ہے۔ انھوں نے تمام شکلوں میں دہشت گردی کو ختم کرنے اور اس کے لیے ہر طرح کی حمایت کو بند کرنے کے لیے واضح اور فوری کارروائی کی اہمیت پر زور دیا۔
دونوں لیڈروں نے گذشتہ روز ابوظہبی میں اسلامی تعاون تنظیم  کے وزرائے خارجہ کی 46ویں کونسل میں ہندوستان کی وزیر خارجہ کی مہمان خصوصی کے طور پر شرکت کی تاریخی اہمیت کا بھی ذکر کیا۔
۔ ۔ ۔ ۔ ۔ ۔ ۔ ۔ ۔ ۔

U. No. 1556
(Visitor Counter : 39
وزارت خزانہ
حکومت ہند کے ٹریژری بلوں کی نیلامی کے لیے نظر ثانی شدہ کیلنڈر

مرکزی حکومت کی نقدی کی پوزیشن کا جائزہ لینے کے بعد، حکومت ہند نے ریزرو بینک آف انڈیا کے ساتھ مشاورت سے، 2021-22 کی چوتھی سہ ماہی کے بقیہ حصے میں ٹریژری بلوں کے اجرا کے لیے رقوم میں ترمیم کرنے کا فیصلہ کیا ہے جیسا کہ ذیل میں دیا گیا ہے:
ٹریژری بلوں کی نیلامی کے لیے مطلع شدہ رقم


|
|
نیلامی کی تاریخ
|
|
91 دن
|
|
182 دن
|
|
364 دن
|
|
کُل
|
|
02 مارچ، 2022
|
|
7,000
|
|
15,000
|
|
16,000
|
|
38,000
|
|
09 مارچ، 2022
|
|
7,000
|
|
15,000
|
|
15,000
|
|
37,000
|
|
16 مارچ، 2022
|
|
7,000
|
|
15,000
|
|
15,000
|
|
37,000
|
|
23 مارچ، 2022
|
|
7,000
|
|
15,000
|
|
15,000
|
|
37,000
|
|
30 مارچ، 2022
|
|
7,000
|
|
15,000
|
|
15,000
|
|
37,000
|
|
کُل
|
|
35,000
|
|
75,000
|
|
76,000
|
|
1,86,000
حکومت ہند کے پاس ریزرو بینک آف انڈیا کی مشاورت سے حکومت ہند کی ضروریات، مارکیٹ کے بدلتے ہوئے حالات اور دیگر متعلقہ عوامل کے مطابق نوٹیفائیڈ رقم اور ٹریژری بلوں کی نیلامی کے وقت میں ترمیم کرنے کی لچک برقرار رہے گی۔ اس طرح، کیلنڈر تبدیلی کے تابع ہے، اگر حالات اس کی ضمانت دیتے ہیں، بشمول تعطیلات کی مداخلت جیسی وجوہات کی بنا پر۔ ایسی تبدیلیاں، اگر کوئی ہیں، تو باقاعدہ پریس ریلیز کے ذریعے بتائی جائیں گی۔
ٹریژری بلوں کی نیلامی ان شرائط و ضوابط کے ساتھ مشروط ہو گی جو عام نوٹیفکیشن نمبر F.4-W&M/2018 مورخہ 27 مارچ 2018 کو حکومت ہند کے ذریعہ جاری کی گئی ہیں، جیسا کہ وقتاً فوقتاً ترمیم کی جاتی ہے۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 80.85 کروڑ ویکسین خوراک دی جاچکی ہیں۔
فعال معاملات کل معاملات کا1 فیصد سے بھی کم ہے،یعنی0.95 فیصد جو مارچ 2020 سے اب تک کم ترین شرح ہے۔
ہندوستان میں اس وقت مریضوں مجموعی تعداد 3,18,181 ہے جو 183 دنوں میں سب سے کم ہے۔
گزشتہ 24 گھنٹوں کے دوران 30.256 نئے معاملے سامنے آئے ہیں۔
فی الحال صحتیابی کی شرح 97.72 فیصد ہے۔
گزشتہ 24 گھنٹوں کے دوران 43,938مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,27,15,105 ہوگئی ہے۔
گزشتہ 87دنوں میں ہفتے وار زیر علاج مریضوں کی شرح  ہے ، جو 3 فیصد سے بھی کم ہے۔
پچھلے 21دنوں میں متاثرہ معاملات کی یومیہ شرح  فیصد ہے ، جو 3 فیصد سے بھی کم ہے۔
اب تک کل 55.36 کروڑ ٹیسٹ کئے جاچکے ہیں۔
کوئلے کی وزارت
کوئلہ کی وزارت نے 2023-24 میں 1017 ملین ٹن پیداوار کا ہدف رکھا ہے
مالی سال 2023-24 کے لیے کل ہند کوئلے کی پیداوار کا ہدف 1017 ملین ٹن  مقرر کیا گیا ہے۔ مائننگ ڈیولپرز کم آپریٹرز  کو شامل کرکے کوئلے کی گھریلو پیداوار کو بڑھانے کے لیے حکومت کی طرف سے اٹھائے گئے اقدامات درج ذیل ہیں:-
 کول انڈیا لمیٹڈ  نے ایم ڈی او موڈ کے ذریعے عمل آوری کے لیے 168.58 ملین ٹن سالانہ کی کل پروجیکٹ ریٹیڈ صلاحیت کے ساتھ 15 منصوبوں کی نشاندہی کی ہے۔ ان 15 منصوبوں میں سے، 126.74 میٹرک ٹن سالانہ کی کل گنجائش والے نو منصوبوں کو لیٹر آف ایوارڈ  پہلے ہی جاری کیا جا چکا ہے۔
 این ایل سی انڈیا لمیٹڈ  29 ملین ٹن سالانہ کے ساتھ دو ایم ڈی او منصوبوں کو نافذ کر رہا ہے۔
کوئلہ، کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں یہ معلومات فراہم کی۔
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوںکے پاس اب بھی10.35کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت،ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
10,35,68,740
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی10.35کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
بھارتی چناؤ کمیشن
قانون ساز اسمبلی  کے اراکین کے ذریعے آندھرا پردیش اور تلنگانہ قانون ساز کونسل کے دو سالہ انتخاب
قانون ساز اسمبلی  کے اراکین کے ذریعے آندھرا پردیش اور تلنگانہ قانون ساز کونسل کے دو سالہ انتخاب
نئی دہلی، 31 اکتوبر 2021: متعلقہ قانون ساز اسمبلی کے اراکین کے ذریعہ منتخب آندھرا پردیش اور تلنگانہ قانون ساز کونسل کے مندرجہ ذیل موجودہ ارکان کے عہدے کی مدت بالترتیب 31 مئی 2021 اور 30 جون 2021 کو ختم ہوگئی تھی۔ تفصیلات حسب ذیل ہیں:
|
|
نمبر شمار
|
|
رکن کا نام
|
|
ریٹائرمنٹ کی تاریخ
|
|
آندھرا پردیش
|
|
1.
|
|
چنگووندا ریڈی دیواسانی
|
|
31.05.2021
|
|
2.
|
|
محمد احمد شریف
|
|
3.
|
|
سومو ویرراجو
|
|
تلنگانہ
|
|
1.
|
|
اکولہ للتا
|
|
03.06.2021
|
|
2.
|
|
محمد فرید الدین
|
|
3.
|
|
گتھا سکندر ریڈی
|
|
4.
|
|
ودیاساگر نیتھی
|
|
5.
|
|
وینکٹیشورلو بوداکنتی
|
|
6.
|
|
شری ہری کادیم
2۔ کمیشن نے پریس نوٹ نمبر ای سی آئی/پی این/65/2021 کی تاریخ 13.05.2021 نے فیصلہ کیا تھا کہ ملک میں کوویڈ-19 کی دوسری لہر کے پھیلنے کی وجہ سے آندھرا پردیش اور تلنگانہ قانون ساز کونسلوں کے لئے دو سالہ انتخابات کا انعقاد اس وقت تک مناسب نہیں ہوگا جب تک وبا کی صورتحال میں نمایاں بہتری نہیں آتی اور مذکورہ بالا دو سالہ انتخابات کے انعقاد کے لئے حالات سازگار نہیں ہوجاتے۔
کمیشن نے تمام متعلقہ حقائق کو مدنظر رکھتے ہوئے ریاست آندھرا پردیش اور تلنگانہ کی صورتحال کا ازسرنو جائزہ لینے کے بعد اب درج ذیل پروگرام کے مطابق متعلقہ قانون ساز اسمبلی کے اراکین کے ذریعہ آندھرا پردیش اور تلنگانہ قانون ساز کونسلوں کے لئے مذکورہ بالا دو سالہ انتخابات کرانے کا فیصلہ کیا ہے:
|
|
نمبر شمار
|
|
واقعات
|
|
تاریخ
|
|
|
|
نوٹیفکیشن کا اجرا
|
|
09 نومبر 2021 
|
|
|
|
نامزدگیاں دینے کی آخری تاریخ
|
|
16 نومبر 2021 
|
|
|
|
نامزدگیوں کی جانچ پڑتال
|
|
17 نومبر 2021 
|
|
|
|
امیدواری واپس لینے کی آخری تاریخ
|
|
22ن نومبر 2021 
|
|
|
|
رائے شماری کی تاریخ
|
|
29 نومبر 2021 
|
|
|
|
رائے شماری کے اوقات
|
|
صبح 09:00 بجے سے شام 04:00 بجے تک
|
|
|
|
ووٹوں کی گنتی
|
|
29 نومبر 2021  شام 05:00 بجے
|
|
|
|
تاریخ جس سے پہلے انتخابات مکمل ہوں گے
|
|
01 دسمبر 2021 
ای سی آئی کے پہلے ہی جاری کردہ کوویڈ-19 کے وسیع رہنما خطوط نیز ای سی آئی کی جانب سے جاری کردہ حالیہ رہنما خطوط جو 28.09.2021 کے پریس نوٹ کے پیرا 06 میں شامل ہیں، لنک https://eci.gov.in/candidate-political-parties/instructions-on-covid-19/پر دستیاب ہیں، جہاں بھی قابل اطلاق ہو، تمام افراد کے لئے پورے انتخابی عمل کے دوران ان پر عمل کیا جائے گا۔
متعلقہ ریاستوں کے چیف سکریٹریوں کو ہدایت کی جارہی ہے کہ وہ ریاست کے ایک سینئر افسر کو تعینات کریں تاکہ یہ یقینی بنایا جاسکے کہ انتخابات کے انعقاد کے انتظامات کرتے وقت کوویڈ-19 روک تھام کے اقدامات سے متعلق سابقہ ہدایات کی تعمیل کی جائے۔
امور صارفین، خوراک اور عوامی تقسیم کی وزارت
گندم اور آٹے کی قیمتوں کو کم کرنے کے لیے، مرکز نے اوپن مارکیٹ ڈسپوزل اسکیم  کے تحت، 30 لاکھ میٹرک ٹن گیہوں کو آف لوڈ کرنے اور ریاستی حکومتوں، کیندریہ بھنڈار، نیشنل کنزیومر کوآپریٹو فیڈریشن ،بھارت کی قومی زرعی کوآپریٹو مارکیٹنگ فیڈریشن لمیٹڈ ، ریاستی کوآپریٹیو/فیڈریشنوں وغیرہ کو فروخت کرنے کا فیصلہ کیا ہے
صارفین کے امور، خوراک اور عوامی نظام تقسیم کی مرکزی وزیر مملکت محترمہ سادھوی نرنجن جیوتی نے آج راجیہ سبھا میں ایک سوال کے تحریری جواب میں بتایا کہ حکومت وقتاً فوقتاً گھریلو دستیابی می اضافہ کرنے اور خوراک کی بڑھتی ہوئی قیمتوں کو کنٹرول کرنے کے لیے مختلف اقدامات کرتی ہے۔ ان اقدامات میں، دیگر چیزوں کے ساتھ ساتھ، قیمتوں کو کم کرنے کے لیے بفر اسٹاک سے ریلیز، اسٹاک کی حد کا نفاذ، ذخیرہ اندوزی کو روکنے کے لیے اداروں کی طرف سے اعلان کردہ اسٹاک کی نگرانی اور تجارتی پالیسی کے آلات میں ضروری تبدیلیاں کرنا شامل ہے جس میں درآمدی ڈیوٹی کو معقول بنانا، درآمدی کوٹے میں تبدیلی، اشیاء کی برآمدات پر پابندیاں نافذ کرنا وغیرہ کا احاطہ کیا جاتا ہے۔
ملک کے مجموعی غذائی تحفظ کو منظم کرنے اور غذائی اجناس کی بڑھتی ہوئی قیمتوں کو کنٹرول کرنے کے لیے حکومت نے، 13 مئی 2022 کو گندم کی برآمد کی پالیسی کو مفت سے ممنوعہ زمرے میں تبدیل کر کے بھارتی دورم گندم کی برآمد پر پابندی عائد کی اور 12 جولائی 2022 سے آٹا  کی برآمد، گندم کی برآمد پر بین وزارتی کمیٹی  کی سفارشات سے مشروط ہے۔ مزید برآں، ٹوٹے ہوئے چاول کی برآمد پر پابندی عائد کر دی گئی ہے اور9 ستمبر 2022سے غیر باسمتی چاولوں پر، سوائے ابلے ہوئے چاول کے، 20 فیصد ایکسپورٹ ڈیوٹی عائد کر دی گئی ہے ۔ حکومت نے گندم اور آٹے کی قیمتوں کو کم کرنے کے لیےاوپن مارکیٹ ڈسپوزل اسکیم  کے تحت، 30 لاکھ میٹرک ٹن گندم کو آف لوڈ کرنے اور ریاستی حکومتوں، کیندریہ بھنڈار، صارفین کی قومی کوآپریٹوفیڈریشن ، قومی زرعی کوآپریٹو مارکیٹنگ فیڈریشن آف انڈیا لمیٹڈ ، ریاستی کوآپریٹیو/فیڈریشن وغیرہ کو فروخت کرنے کا بھی فیصلہ کیا ہے۔
مقامی دستیابی کو بڑھانے اور دالوں کی قیمتوں کو معتدل کرنے کے لیے، تور اور اُڑد کی درآمد کو 31 مارچ 2024تک ’مفت زمرہ‘ کے تحت رکھا گیا ہے اور مسور پر درآمدی ڈیوٹی کو 31 مارچ 2024 تک صفر کر دیا گیا ہے۔ تور کے سلسلے میں ذخیرہ اندوزی اور پابندی والے تجارتی طریقوں کو روکنے کے لیے، حکومت نے تمام ریاستوں اور مرکز کے زیر انتظام علاقوں کو ہدایت جاری کی ہے کہ وہ ضروری اشیاء کے قانون 1955 کے تحت تور کے اسٹاک ہولڈرز کے ذریعہ اسٹاک کے انکشاف کو نافذ کریں اور اسٹاک کی نگرانی اور تصدیق کریں۔ قیمتوں کی معاونت والی اسکیم  اور قیمتوں میں استحکام کے فنڈ بفر سے چنا اور مونگ کا اسٹاک قیمتوں کو اعتدال میں لانے کے لیے مارکیٹ میں مسلسل جاری کیا جاتا ہے اور ریاستوں کو فلاحی اسکیموں کے لیے بھی فراہم کیا جاتا ہے۔
پیاز کی قیمتوں میں اتار چڑھاؤ کو مستحکم کرنے کے لیے، حکومت نے قیمتوں میں استحکام کے فنڈ  کے تحت، ربیع 2022 کی فصل سے ریکارڈ 2.51 لاکھ میٹرک ٹن اشیاء کی خریداری کی اور ستمبر 2022 اور جنوری 2023 کے دوران اسےبڑے کھپت کے مراکز میں جاری کیا۔
خوردنی تیل کی قیمتوں کو کنٹرول کرنے کے لیے، حکومت نے خام پام آئل، خام سویابین آئل اور خام سورج مکھی کے تیل پر بنیادی درآمدی ڈیوٹی کو صفر کر دیا ہے اور ان تیلوں پر زرعی سیس کو 5 فیصد تک لایا گیا ہے۔ ریفائنڈ سویابین آئل اور ریفائنڈ سورج مکھی کے تیل پر بنیادی ڈیوٹی 32.5 فیصد سے کم کر کے 17.5 فیصد اور ریفائنڈ پام آئل پر بنیادی ڈیوٹی 17.5 فیصد سے کم کر کے 12.5 فیصد کر دی گئی ہے۔ حکومت نے ریفائنڈ پام آئل کی درآمد کو بھی ’مفت‘ زمرے میں رکھا ہے۔
وزیراعظم کا دفتر
دو ہزار اکیس بیچ کے ٹرینیز آئی ایف ایس آفیسرنے وزیر اعظم سے ملاقات کی
وزیر اعظم نے ٹرینیز آفیسر کے ساتھ بے تکلفانہ اور غیر رسمی بات چیت کی
انڈین فارن سروسکے2021 بیچ کے آفیسر ٹرینیز نے آج 7، لوک کلیان مارگ میں وزیر اعظم جناب نریندر مودی سے ملاقات کی۔
ایک بے تکلفانہ اور غیر رسمی اندازمیں وزیر اعظم نے سروس جوائن کرنے پر آئی ایف ایس آفیسر ٹرینیز کو مبارکباد دی اور کہا کہ اب انہیں عالمی سطح پر ہندوستان کی نمائندگی کرنے کا موقع ملے گا۔ انہوں نے ان کے ساتھ سروس جوائن کرنے کی وجہ کے بارے میں بات چیت کی۔
موٹے اناج کے بین الاقوامی سال 2023 کے بارے میں بات چیت کرتے ہوئے انہوں نے تفصیل سے بات کی کہ وہ کس طرح جوار باجرے کو مقبول بنانے میں تعاون کرسکتے ہیں تاکہ ہمارے کسانوں کو فائدہ ہوسکے۔ انہوں نے بتایا کہ موٹا اناج  کس طرح ماحول دوست ہے اور صحت کے لیے بھی فائدے مند ہے۔ انہوں نے لائف  کا بھی ذکرکیا اور بتایا کہ کس طرح ماحولیات کے فائدے کے لیے اپنے طرز زندگی میں چھوٹی موٹی تبدیلیاں لائی جاسکتی ہیں۔ آفیسر ٹرینیز نے پنچ پران کے بارے میں بات چیت کی جن پر اس سال کے یوم آزادی کی تقریر میں وزیراعظم نے زور دیا تھا اور بتایا کہ کس طرح آئی ایف ایس افسر ان ان کے حصول میں تعاون کر سکتے ہیں۔
وزیر اعظم نے آفیسر ٹرینیز سے آئندہ 25 برسوں کے لیے سوچنے اور طویل مدتی منصوبہ تیار کرنے کی اپیل کی کہ وہ کس طرح اس مدت کے دوران ترقی کر سکتے ہیں اور ملک کی ترقی کے لیے مفید ثابت ہو سکتے ہیں۔
۔۔۔۔۔۔۔۔۔۔۔
ش ح۔ا گ۔ن ا۔

U-9647
(
کوئلے کی وزارت
کوئلے کی تیزی سے نقل و حمل کے لئے 13 ریلوے لائنوں کی تعمیر کا کام جاری ہے
حکومت نے کوئلے کے شعبے میں پالیسی سے متعلق کئی اصلاحات کی ہیں۔
کوئلے کی وزارت کوئلہ نکالنے اور اسے تقسیم کرنے کی صلاحیت کو بڑھانے کے لئے ریلوے کی وزارت کے ساتھ تعاون کررہی ہے۔ فی الحال کوئلے کی تقسیم کی صلاحیتوں کو بڑھانے کے لئے ریلوے کی وزارت کے اشتراک سے 13 ریلوے لائنوں کی تعمیر کا کام چل رہا ہے اور یہ تمام کام تعمیر کے مختلف مراحل میں ہیں۔
مشین کے ذریعہ ایک بی ٹی کوئلہ سنبھالنے کی صلاحیت کوحاصل کرنے کے لئے 885 ایم ٹی صلاحیت والے کل 67 فرسٹ مائل کنیکٹی ویٹی  پروجیکٹوں پر تین مراحل میں کام شروع کیا گیا ہے۔ پی ایم گتی شکتی کے ذریعہ طے گئے ہدف کے مطابق کوئلہ کی وزارت نے کثیر موڈل کنکٹی ویٹی تیار کرنے کے لئے 26000 کروڑ روپے کی لاگت سے ریلوے کے پروجیکٹ شروع کئے ہیں۔
ریلوے ، بجلی اور کوئلہ کی متعلقہ وزارتوں اور ریاستی نمائندوں پر مبنی ایک ذیلی گروپ بنایا گیا ہے۔ یہ ذیلی گروپ کوئلے کی دستیابی کی بنیاد پر اس کی سپلائی کو یقینی بناتا ہے۔
یہ جانکاری آج لوک سبھا میں کوئلہ ،کان اور پارلیمانی امور کے مرکزی وزیر جناب پرہلاد جوشی نے ایک سوال کے تحریری جواب میں دی۔
وزارت آیوش
دہلی میں آیوش -64 کی مفت تقسیم کے عمل کو 25 مقامات تک توسیع دی گئی ہے
آیوروید کے کل ہند ادارہ یعنی آل انڈیا انسٹی ٹیوٹ آف آیوروید کی جانب سے 24x7 کی بنیاد پر خدمات فراہم کرنے کا اہتمام
آیوش 64 اور کباسورا کندیر کی مفت تقسیم کی قومی مہم کو آگے بڑھاتے ہوئے آیوش کی وزارت نے قومی راجدھانی میں اس کی تقسیم کے اپنے نیٹ ورک کو توسیع دی ہے۔ اس مہم کی اہم شریک کار سیوابھارتی نے جمعہ کے روز سے دہلی میں 17 مقاما ت پر آیوش 64 کی تقسیم کا عمل شروع کردیا ہے۔ توقع کی جاتی ہے کہ دو دنوں کے اندر یہ 30 سے بھی زیادہ ہوجائے گا۔ ایسے کووڈ مریض جو اپنے گھروں کے اندر محدود ہیں یا کسی سرکاری / این جی او کے ذریعے فراہم کردہ الگ تھلگ مراکز میں مقیم ہیں ، وہ آیوش کی وزارت کی پہل قدمی سے استفادہ کررہے ہیں۔ مفت تقسیم کی مہم 20 سے زائد ریاستوں تک پہنچ چکی ہے اور ریاست کے اندر اس کا دائرہ کار لگاتار بنیاد پر بڑھتا جارہا ہے۔
ایک جانب آل انڈیا انسٹی ٹیوٹ آف آیوروید نے دو مزید آیوش اداروں کے تحت 24x7 کی بنیاد پر کام کرنے والے مفت تقسیم کے مراکز شروع کردیے ہیں۔دی سینٹرل ریسرچ انسٹی ٹیوٹ آف یوگا اینڈ نیچروپیھتی، واقع سیکٹر 19 روہنی اور ڈاکٹر ڈی پی رستوگی سینٹرل ریسرچ انسٹی ٹیوٹ آف ہومیوپیتھی واقع سیکٹر 34 نوئیڈا پہلے ہی آیوش 64 کی تقسیم کا عمل شروع کرچکے ہیں۔ یہ دوا معمولی طور پر متاثرہ کووڈ کے مریضوں کو دی جاتی ہے، جو شامل اسپتال نہیں ہیں۔ وزارت نے دلی میں گزشتہ سنیچر کو اپنے 7 مراکز پر ان ادویہ کی تقسیم کا عمل شروع کیا تھا۔
سیوابھارتی کی جانب سے شروع کئے گئے 17 تقسیم مراکز، جنہوں نے جمعہ کے دن سے کام کرنا شروع کیا ہے ، وہ شاہدرہ، گاندھی نگر، اندرپرست، ہمت پوری، کالکا جی، بدرپور، کراول نگر، برہم پوری، نندنگری، روہتاس نگر، تلک نگر، جنک پوری، روہنی، کنجھاولا، نریلا اور براڑی میں واقع ہیں۔ یہ مراکز ہفتے میں ساتوں دن صبح ساڑھے نو بجے سے شام ساڑھے چار بجے تک کام کریں گے۔
اس کے علاوہ آیوش بھون واقع جی بلاک کمپلیکس میں ریسپشن پر ایک سیل کاؤنٹر بھی کھولا گیا ہے، جہاں آیوش 64 اور آیوش رکشا کٹ دونوں ہی دستیاب ہیں۔
مریض یا ان کے نمائندگان مریض کی آرٹی پی سی آر پازیٹو رپورٹ یا ریپٹ انٹی جن رپورٹ  یا ایچ آر سی ٹی چیسٹ رپورٹ اور آدھار کارڈ لے کر مفت آیوش 64 گولیاں حاصل کرسکتے ہیں۔
جہاں اس بات کا ذکر کیا جاسکتا ہے کہ آیوش 64 ایک پولی ہربل مرکب ہے، جسے کووڈ سے متعلق معمولی اثرات اورمعمولی نوعیت کے چھوت کے معالجے کے لیے بہتر پایا گیا ہے۔ آیوش 64 کی سفارش قومی شفاخانہ انتظام پروٹوکول میں کی گئی ہے، جو آیوروید اور یوگ پر منحصر ہے اور کووڈ انتظام برائے آئی سی ایم آر سے توثیق شدہ ہے، ساتھ ہی ساتھ ہوم آئیسولیشن میں رہنے والے کووڈ19 کے مریضوں کے لیے آیوروید کے طبیبوں کے لیے جاری رہنما خطوط میں بھی اس کا ذکر ہے۔ اسے ازسر نو تطبیق کے عمل سے گزارا گیا ہے، تاکہ کووڈ19 کے مریضوں کو معیاری نگہداشت فراہم کی جاسکے۔ اس دوا پر اس سے قبل کثیر مراکز شفاخانہ تجربات کیے جاچکے ہیں، جس عمل کی نگرانی آیوش کی وزارت – سی ایس آئی آر مشترکہ نگرانی کمیٹی کے ذریعے کی گئی تھی اور یہ تمام تر عمل آئی سی ایم آر کے سابق ڈی جی ڈاکٹر وی ایم کٹوج کی صدر نشینی میں مکمل کیا گیا تھا، یعنی شفاخانہ تجربہ انجام دیا گیا تھا۔
خوراک کی ڈبہ بندی کی صنعتوں کی وزارت
بھارت اور جاپان کے درمیان خوراک کی ڈبہ بندی کے شعبہ میں مفاہمت کو کابینہ کی منظوری
نئی دہلی،23 ؍ جنوری /
وزیراعظم جناب نریندرمودی کی صدارت میں کابینہ نے خوراک کی ڈبہ بندی کی صنعت کے شعبہ میں تعاون سے متعلق ہوئے مفاہمت  کو اپنی منظوری دے دی ہے۔
فوائد:
بھارت اور جاپان کے درمیان خوراک کی ڈبہ بندی کے شعبہ میں باہمی تعاون سے دونوں ملکوں کو فائدہ ہوگا۔ یہ دونوں ملکوں میں خوراک کی ڈبہ بندی کی صنعت میں رائج بہترین طریقہ کار کے تئیں افہام و تفہیم کو فروغ حاصل ہوگا اور اس سے فوڈ پروسیسنگ کے سیکٹر کو بہتر بنانے میں مدد ملے گی اور اس کے ساتھ ہی ساتھ منڈی تک رسائی بھی بہتر ہوگی، جس کے نتیجہ میں مساوات اور شمولیت آئے گی۔ مذکورہ ایم او سی سے جدید تکنیک اور طریقہ عمل اپنانے سے ملک میں فوڈ پروسیسنگ کے شعبہ میں بہتری آئے گی۔ بہتر طریقہ کار اور بہتر مارکٹ تک رسائی سے ملک میں فوڈ پروسیسنگ کی صنعت میں اضافے پر مدد ملے گی۔
کابینہ
قومی راجدھانی دہلی کے علاقے بل 2019 کو کابینہ کی منظوری
1731 غیر تسلیم شدہ کالونیوں کے 40 لاکھ افراد کو فائدہ ہوگا
نئی دہلی،21/ نومبر۔وزیراعظم جناب نریندر مودی کی سربراہی میں مرکزی کابینہ نے پارلیمنٹ کے جاری موسم سرما کے اجلاس کے دوران قومی راجدھانی دہلی کےبل 2019 کو منظوری دے دی ہے۔ اس بل سے دہلی کی غیر تسلیم شدہ کالونیوں میں رہنے والے لوگوں کو اپنی جائیداد کو اندراج کرانے میں مدد ملے گی اور انہیں جائیداد کے اندراج اور اسٹامپ ڈیوٹی میں رعایت ملے گی۔
دہلی میں غیر تسلیم شدہ کالونیوں میں پرائیویٹ اور سرکاری زمین پر واقع غیر تسلیم شدہ کالونیوں میں تقریباً 40 لاکھ لوگ رہتے ہیں۔ ان کالونیوں میں زمین یا بنے ہوئے مکان کا مالکانہ حق عام طور پر پاور آف اٹارنی ، ول، ایگریمنٹ ٹو سیل، پیمنٹ اور پزیشن دستاویزات کی بنیاد پر ملا ہوا ہے۔ ان کالونیوں میں جائیدادیں رجسٹر یشن اتھارٹیز کے ذریعہ اندراج نہیں کرائی جارہی ہیں۔لہذا اس طرح کے جائیدادوں کے سلسلے میں رہنے والوں لوگوں کے پاس کوئی ملکیت کے دستاویزات نہیں ہوتے ہے۔ بینک اور مالی ادارے اس طرح کی جائیدادوں کے سلسلے میں کوئی قرض سہولیات بھی نہیں دیتے ہیں۔
سپریم کورٹ نے ایس ایل پی 13917 میں 2009 کے سورج لیمپ اور انڈسٹریز لمٹیڈ ورسیز اسٹیٹ آف ہریانہ اور دیگرز معاملے میں 11 اکتوبر 2016 کو سنائے گئے فیصلے میں کہاتھا کہ سیل ایگریمنٹ/ جنرل پاور آف اٹارنی یا ول ٹرانزیکشن کو کسی بھی جائیداد کا قانونی طور پر ٹرانسفر یا بیچا جانا نہیں ماناجاسکتا اور انہیں ایگریمنٹ آف سیل کی شکل میں بھی مانا جاسکتا ہے۔
ان غیر تسلیم شدہ کالونیوں کے رہنے والے لوگوں کےسماجی اور معاشی حالات اور بنیادی حقائق کو دیکھتے ہوئے یہ ضروری ہوگیا تھا کہ انہیں پاور آف اٹارنی، ایگریمنٹ ٹو سیل، ول پزیشن لیٹر اور دیگر ایسے دستاویزات کی بنیاد پر مالکانہ حق دینے کا فیصلہ کیا جائے جو ایسی جائیدادوں کے لئے خرید کا ثبوت ہیں۔حکومت نے اس کے ساتھ ہی ایسی کالونیوں کی ترقی اور وہاں موجود بنیادی ڈھانچے اور عام سہولیات کو بھی بہتر بنانے کا فیصلہ کیا ہے۔ اس سے زندگی کے بہتر معیار کی راہ ہموار ہوگی۔
مجوزہ بل 2019 میں مختلف گنجائش کی گئی ہیں
- دہلی کی غیر تسلیم شدہ کالونیوں میں رہنے والے لوگوں کے لئے ان کی جائیدادوں کے مالکانہ حق کے معاملے میں جنرل پاور آف اٹارنی، ول، ایگریمنٹ ٹو سیل اور خریداری سے جڑے دستاویزات کو تسلیم کرنے کے لئے سورج لیمپ معاملے کے فیصلے کی روشنی میں خاص طور سے ایک بار کی راحت دینا۔
- کنوینس ڈیڈ یا اتھارائزیشن سلپ پر جائیداد کی طے شدہ قیمت کی بنیاد پر رجسٹریشن فیس اور اسٹامپ ڈیوٹی لی جائے گی۔
- دہلی کے قومی راجدھانی خطے میںبل2019 کے انتظامات کے مطابق رجسٹریشن اور اسٹامپ ڈیوٹی میں کی جانے والی اس رعایت سے دہلی کی 1731 غیر تسلیم شدہ کالونیوں میں رہنے والے 40 لاکھ سے زیادہ لوگوں کو فائدہ ہوگا۔ اسے 29 اکتوبر 2019 کو نوٹیفائی کیاگیا تھا۔
پس منظر
مکانات اور شہری امور کی وزارت کی طرف سے دہلی لیفٹیننٹ گورنر کی سربراہی والی کمیٹی کی رپورٹ کی بنیاد پر مرکزی کابینہ کے سامنے دہلی کی غیر تسلیم شدہ کالونیوں کے لوگوں کو مالکانہ حق دینے کی تجویز رکھی تھی۔ مرکزی کابینہ 23 اکتوبر 2019 کو ہوئی میٹنگ میں یہ تجویز کو منظوری دی اور اس کے بعد 29 اکتوبر 2019 کو اسے نوٹیفائی کردیا۔
دہلی کے غیر تسلیم شدہ کالونیوں میں جائیداد کی ملکیت کا مالکانہ حق رجسٹریشن یا بغیر رجسٹریشن کے پاور آف اٹارنی، ایگریمنٹ ٹو سیل، ویل، پیزیشن اور پیمنٹ لیٹر کی بنیاد پر کئی بار منتقل کیا گیا۔ اس عمل میں لگنے والے اسٹامپ ڈیوٹی کا نہ تو کوئی کبھی بھگتان کیاگیا اور نہ ہی اس کا جائزہ لیاگیا۔
عام طور پر کنوینس ڈیڈ یا اتھارائزیشن سلپ پر اسٹامپ ڈیوٹی سرکولر ریٹ کی بنیاد پر وصولی جاتی ہے۔
کامرس اور صنعت کی وزارتہ
ہند-آسٹریلیا اقتصادی تعاون اور تجارتی معاہدہ پر کل دستخط کیے جائیں گے
حکومت ہند کے مرکزی وزیر برائے کامرس و صنعت، امور صارفین، خوراک اور عوامی تقسیم اور کپڑا اور آسٹریلیائی حکومت کے وزیر برائے تجارت، سیاحت اور سرمایہ کاری جناب ڈین تیہان کل صبح معزز وزیر اعظم جناب نریندر مودی اور آسٹریلیا کے وزیر اعظم جناب اسکاٹ موریسن کی موجودگی میں ایک ورچوئل تقریب میں ہند-آسٹریلیا اقتصادی تعاون اور تجارتی معاہدہ  پر دستخط کریں گے۔
ہندوستان اور آسٹریلیا کے درمیان بڑھتے اقتصادی اور تجارتی تعلقات استحکام اور دونوں ممالک کے درمیان تیزی سے متنوع ہوتے اور گہرائی اختیار کرتے رشتوں میں تعاون فراہم کرتے ہیں۔ انڈ آس ای سی ٹی اے، جس میں اشیاء اور خدمات می تجارت شامل ہے، ایک متوازن اور انصاف پر مبنی تجارتی معاہدہ ہے جو دونوں ممالک کے درمیان پہلے سے ہی جاری گہرے، مضبوط اور اسٹریٹجک تعلقات کو مزید مضبوطی فراہم کریں گے اور اشیاء اور خدمات میں دو طرفہ تجارت میں قابل ذکر اضافہ کریں گے، نئے روزگار کے مواقع پیدا کریں گے، معیار زندگی کو بڑھائیں گے اور دونوں ممالک کے لوگوں کی عام بھلائی میں بہتری لائیں گے۔